**Մետեոր֊մարդասպանը** (**Մարդասպան-մետեոր**, **Մետեորներ-մարդասպաններ**, չինարեն՝ 風雨雙流星, անգլ.՝ The Killer Meteors, բառացի չին. «Քամի, անձրև, զույգ ասուպներ»), ռեժիսոր Լո Վեյի կողմից 1976 թվականին նկարահանված մարտաֆիլմ։

Սյուժե
------

Միջնադարյան Չինաստան։ Մեծ հերոս, անհաղթ զինվոր֊ճգնավոր Մետեորը (Մեյ, Մարդասպան֊մետեոր) թափառում է ամբողջ Չինաստանով մեկ՝ հաղթելով չարերին։

Լավագույն մարտիկները խոնարհվում են նրա առջև և դասերի համար նվիրում են ընծաներ, իսկ պարտված չարագործները և նախկին գողերը զոհաբերում են իրենց մատները և հարուստների գանձերը՝ ի նշան խոնարհության և ուղղվելու։ Նա ապրում է անտառում, սնվելով բնության պարգևներով, հեռու է մնում մարդաշատ պանդոկներից, քանի որ ունի «491 թշնամի», բայց ինքն անձամբ սպանել չի սիրում։

Ի պատասխան հիացական բացականչությունների, որ ինքը կարող է մարդ սպանել նույնիսկ ծղոտով, նա պատասխանում է. «Սպանելը դժվար չէ, դժվար է չսպանելը»։ Ի պատասխան այն հարցին, թե արդյոք չի՞ չարչարվում դաշտերում և արդյոք չի կարոտում պանդոկների հարմարավետություններին, նա պատասխանում է. «Իմ կյանքը հրաշալի է, անտառում կա 3000 տեսակի բույս, որոնցով կարելի է սնվել։ Երկինքն իմ ներքնակ է, իսկ գետինը՝ մահճակալս»։

Նրա գլխավոր զենքը երկկողմանի գուրզ «Մետեոր֊մարդասպանն» է, որը պարտության է մատնում թշնամիներին՝ երկնքի կրակներով։ Մետեորը հաճախ չի օգտագործում այդ զենքը, միայն ծայրահեղ դեպքերում, մնացած ժամանակ այն պահում է իր ուսի պատյանում։ Ինքը միայն երկու անգամ է տեսել զենքը մարտում։

Մի օր Մետեորի մոտ գալիս է ուժեղագույն մարտիկ, հզոր լորդի ծառա «Անմահ մետեորը» (նրան կոչում են «Ամպրոպի սուր»), որը մարտական արվեստների վարպետ էր։ Ամպրոպի սուսերակիրը նրա հրաշք֊զենքը տեսնելու փոխարեն, տալիս է Մետեորին թանկարժեք մարգարիտների քսակ, իսկ հետո առաջարկում է հանդիպել իր տիրոջ հետ։ Անմահ մետեորը համոզվում է, որ իր առջև իրոք կանգնած է լեգենդար հերոս, երբ իր մարմնի վրա զգում է նրա հանկարծակի հարձակման ուժը։ Նա խնդրում է Մետեոր֊մարդասպանին, որ սպանի իր կնոջը՝ տիկին Հողմին, վերջինս ուղարկել է նրան և տարին մի անգամ տալիս է հակաթույն, այդ կերպ Անմահ Մետեորին պահելով լիակատար ենթակայության տակ։ Տիկնոջը հսկում են 4 ֆավորիտներ, որոնք տիրապետում են կախարդության գաղտնիքներին։ Որպես մրցանակ Անմահ մետեորը առաջարկում է իր ընկերությունը։ Մետեոր֊մարդասպանը համաձայնվում է, սակայն ասում է, որ իրեն պետք չէ Անմահ մետեորի ընկերությունը, նա անում է աշխատանքը, քանի որ ինքն է այդպես ցանկանում։

Մետեոր֊մարդասպանը ընկղմվում է ստի, դավադրությունների, դավաճանությունների և կռիվների հորձանուտը, որպեսզի պարզի, թե ով է թաքնված այս պատմության ետևում։ Շուտով բացահայտվում է, որ Մետեոր֊մարդասպանը այնքան էլ անկախ չէ, ինչքան թվում է, նրան սպասվում է հանդիպում իր անցյալի հետ։

Դերերում
--------

| Դերասան | Դեր |
| --- | --- |
| Ջիմի Վան | Մեյ Սինհե մետեոր Մեյ Սինհե  |
| Ջեկի Չան | Խուա Ուբին անմահ մետեոր Խուա Ուբին  |
| Յույ Լինլուն | Ֆեն Յուեն֊ էր  Ֆեն Յուեն֊ էր  |
| Լան Յուլի | Փյունիկ տիկին Փյունիկ  |
| Տուն Լին | Ֆեն Ցի  Ֆեն Ցի  |
| Մա Ցզի | Լյու Ցինյի սուսերակիր Լյու Ցինյի  |
| Լի Սիսի | տիկին Հողմ  տիկին Հողմ  |
| Չեն Խուեյլոու | Քարե կապիկ  Քարե կապիկ  |
| Վան Ժոպին | գող  |
| Լի Վենյտայ | Վանական֊սատանա երկնային տիրակալ Վանական֊սատանա  |
| Ֆիլլիպ Կոու | Գոու Հունշոու երկնային տիրակալ Գոու Հունշոու  |
| Վեն Սյախու | Ման Թյանսին երկնային տիրակալ Ման Թյանսին  |
| Սյուե Խան | Վան Ֆան սուսերակիր Վան Ֆան  |
| Լու Իլուն | Թափանցիկ Ստվեր  Թափանցիկ Ստվեր  |
| Մա Չան | Խեյ Լամա երկնային տիրակալ Խեյ Լամա  |

Նկարահանող խումբ
----------------

* Ընկերություն՝ Lo Wei Motion Picture Co.
* Պրոդյուսեր՝ Սյու Լիխուա
* Բեմադրող պրոդյուսեր՝ Լո Վեյ
* Ռեժիսոր՝ Լո Վեյ
* Սցենարի հեղինակ՝ Գու Լուն
* Ռեժիսորի օգնական՝ Սյու Սյաոլուն, Չիու Լոուկոն
* Մարտական տեսարանների բեմադրություն՝ Չեն Սինյի
* Խմբագիր՝ Կուոկ Թխինխուն
* Դիմահարդարող՝ Չեն Շի
* Օպերատոր՝ Չեն Չժունյուան, Չեն Ցինցյու
* Երաժիշտ՝ Չաու Ֆուկլյոն

Գնահատականներ
-------------

Կինոքննադատների և հրատարակությունների ձայների ճնշող մեծամասնությամբ «Մետեոր֊մարդասպանը» բացասաբար է ընդունվել։

Հետաքրքիր փաստեր
----------------

* Սա այն քիչ ֆիլմերից է, որտեղ Ջեքի Չանը մարմնավորել է բացասական կերպար։

Ծանոթագրություններ
------------------

1. ↑  «The Killer Meteors (1976)». *Internet Movie Database* (անգլերեն).
2. ↑  *Bill Palmer, Karen Palmer, Ric Meyers* The Encyclopedia of Martial Arts Movies. — Scarecrow Press, 1995. — P. 188. — ISBN 978-146-167-275-3
3. ↑  *John Charles* The Hong Kong Filmography, 1977-1997: A Complete Reference to 1,100 Films Produced by British Hong Kong Studios. — McFarland, 2000. — P. 171. — ISBN 978-078-640-842-9
4. ↑  Wallis, J. Doyle (2002 թ․ դեկտեմբերի 16). «The Killer Meteors». DVD Talk.
5. 1 2  Хохлов, Борис (2004 թ․ օգոստոսի 29). «Метеоры-убийцы». HKcinema.ru.
6. ↑  Johnson, Ben (2013 թ․ փետրվարի 27). «The Killer Meteors (1976)». Kung Fu Movie Guide.
7. ↑  Kouf, Will (2013 թ․ մարտի 2). «The Killer Meteors (1976)». Silver Emulsion Reviews.

Արտաքին հղումներ
----------------

* Պաշտոնական թրելյերը YouTubeում
* «Մետեորներ֊մարդասպաններ» (անգլ.) Hong Kong Movie DataBase կայքում